Lapsen nimi:       Pvm.

**Sujuva peruskielitaito, taitotaso B1: selviytyminen arkielämässä**

Lapsi ymmärtää selkeästä puheesta pääkohdat ja pystyy osallistumaan keskusteluun. Hän osaa ilmaista itseään ymmärrettävästi myös ryhmätilanteessa, jos aihepiiri on tuttu. Kerronta voi olla kieleltään yksinkertaista sekä sisällöltään niukkaa ja luettelomaista tai laveaa ja vielä jäsentymätöntä. Puheen epätarkkuus ei vaikuta puhetilanteen onnistumiseen. Opetuspuheen seuraaminen onnistuu, mutta lapsi tarvitsee vielä tukea keskeisten asioiden tunnistamisessa. Pitkän puheenvuoron ymmärtäminen vaatii tiivistä keskittymistä ja häiriötöntä ympäristöä. Itsenäisen, kuulonvaraisen opetuspuheen mukainen työskentely voi olla hankalaa. Autettuna lapsi pystyy käyttämään lyhyen puheenvuoron ja pystyy vastaamaan siihen liittyviin kysymyksiin. Vapaissa sosiaalisissa tilanteissa lapsi pystyy pääosin seuraamaan muiden puhetta, jos puhe on yleiskieltä tai tuttua puhekieltä. Nopeatempoiseen keskusteluun osallistuminen tuottaa vaikeuksia. Puheen sävyjen tunnistaminen on vaikeaa. Lapsi osaa kirjoittaa nimensä oikean suuntaisesti ilman mallia.

**Taitoja sujuvan peruskielitaidon B1-taitotasolla**

|  |  |  |
| --- | --- | --- |
| **Vuorovaikutustaidot** | Kehittymässä: pvm. | Osaa: pvm. |
|  Vuorovaikutus onnistuu, vaikka kielellinen ilmaisu ei ehkä ole kovin tarkkaa.  |   |   |
| **Kielen ymmärtämisen taidot**  |  |  |
|  Ymmärtää laajemmasta keskustelusta pääkohtia ja yksityiskohtia.  |   |   |
| **Puheen tuottamisen taidot** |  |  |
|  Pystyy kertomaan omaan elämään liittyvistä tapahtumista myös yksityiskohtia. |   |   |
|  Pystyy kertomaan mielipiteensä, näkemyksiään ja ehdotuksiaan. |   |   |
| **Kielen käyttötaidot** |  |  |
|  Pystyy ilmaisemaan itseään melko vaivattomasti ja itsenäisesti, vaikka puheessa voi esiintyä taukoja ja katkoksia. |   |   |
| **Kielellinen muisti ja sanavaranto**  |  |  |
|  Pystyy monipuoliseen sanalliseen ilmaisuun. |   |   |
| **Kielitietoisuus** |  |  |
|  Pystyy leikittelemään kielellä. |   |   |
|  Pystyy seuraamaan ääneen luettuja kuvakirjoja. |   |  |

|  |
| --- |
| Päivämäärä, esimerkkejä lapsen tuottamasta puheesta ja muita huomioita:       |

**Miten kielitaito kehittyy B1-tasolta B2-tasolle?**

B2-taitotasoa voidaan odottaa vasta perusopetusikäiseltä lapselta. Perusopetuksen aikana lapsen kehityksen ja oppimisen myötä ajattelun abstraktiotaso nousee ja käsitteellisten aiheiden käsittelystä tulee helpompaa. Ilmaisusta tulee varioivampaa ja idiomaattisempaa. Oppilaalla on monia vaihtoehtoisia keinoja ilmaista asioita. Viestinnästä tulee entistä itsenäisempää ja oppilas pystyy itsekin ohjailemaan vuorovaikutustilanteita. Oppilas oppii erottamaan eri tilanteisiin sopivat kielenkäyttötavat (mm. muodollinen ja epämuodollinen rekisteri) varioivissa konteksteissa ja käyttämään kieltä systemaattisesti tilanteen ja tarkoituksen mukaisella tavalla. Yleistajuisten aiheiden ymmärtäminen ja niistä keskusteleminen ja kirjoittaminen on suhteellisen helppoa, vaikka aiheet eivät liitykään suoraan omaan elämään ja kiinnostuksen kohteisiin. Tarkkuus lisääntyy, ilmaisukeinot monipuolistuvat ja ilmaisu tiivistyy.